Byname | rondomtaliedraai
← Aandag alle middeljarige dames…
Posted on December 3, 2014 by rondomtaliedraai
Ek is nie ‘n vreeslike voorstaander van byname nie want dit kan soms kwes en selfs vernederend wees, maar sommiges kan darem vreeslik vermaaklik wees.
Ek het die volgende stokou artikeltjie gekry en deel dit graag:
Pieter vertel van die ou by hulle wat baie maer was,
toe word hy gedoop: “Draadkar”
En die groot ou met ‘n klein hartjie, word – “Budgie“.
Gerhard vertel van die boer wie se humeur nogal vinnig
opgevlam het, Hy het baie maklik die vuiste onder sy
werkers ingelê as dinge nie na sy sin gegaan het nie.
Die werkers het toe onder mekaar van hom as “McDonnell”
Salomé vertel van haar broer wat ook baie maer was en
hy heet toe – Kriekbeen.
Minda vertel: ‘n Onderwyseres van ons was baie kort en
geset en het ‘n ietwat van ‘n boggelruggie gehad: Sy was
En Lottie het die volgende ingestuur:
‘n Vriend van ons was net so rond soos hy lank was.
Bynaam: Dikke Dik
‘n Buurman van ons het altyd so kierts-regop geloop.
Ons Geskiedenis onnie in St. 7 se bynaam was Pruim
(tabak) en toe het ons Biologie onnie wat dieselfde van
gehad het sommer Klein Pruim geword.
‘n Jongman in ons buurt loop so suutjies rond, dan is hy
daar en dan is hy weg. Bynaam: Die Gemaskerde Wind.
By my gewese werk het een van ons voormanne vreeslike
bakore gehad. Bynaam: Wingnut
Ons Boekhou onnie in St.9 kon glad nie potlood sê nie en toe
doop ons hom maar die woord wat hy gebruik het: Poloi
Het jy ‘n bynaam? Hoe voel jy daaroor?
Orange Blue | December 9, 2014 at 11:13 pm
Ons oorlede buurman het oor alles gekla en sy naam was Pieter, toe word hy Bitter Piet, my skoonpa en sy een neef het dieselfde name gehad, Jakobus, toe word my skoonpa Koos Vlakte oor hy in die vlakte voor die Morkaanse rand gebly het en sy neef, wat op die plaas Rooidam gebly het, Rooi Koos. Ek is Orange, Mirinda Orange,
rondomtaliedraai | December 10, 2014 at 5:43 am
Iewers moes daar ‘n geel by die Rooi gekom het om die Orange te kry!
vvuureoc | December 9, 2014 at 6:01 am
Die oumense het gepraat van ou Hendrik se Stefaans se Hannes.
Wat die Onnies aanbetrek kan ek Kalkoen, Fielies, Dominies en Neef onthou.
Myne wat ek van geweet het was Fires of Prof
rondomtaliedraai | December 9, 2014 at 7:41 am
Ja Fires is ‘n algemene een.
Kameel | December 8, 2014 at 12:06 pm
Die onnies in hoërskool het almal byname gehad. My gunstelingnaam was Napoleon; sy het altyd ‘n kakiek romp en baadjie gedra, en klasgegee met haar hand so in haar baadjie gedruk. Dan was daar Eend…. sy het so wiegel waggel geloop, ens….. Vandag nog as ek en my sus(ters) praat noem ons hulle by hulle byname.
rondomtaliedraai | December 8, 2014 at 1:22 pm
Dis reg as dit nie kwes nie… vandag kan mens dit nie meer so maklik waag nie
rondomtaliedraai | December 4, 2014 at 7:55 am
Die belangstelling was later te min dat ek maar opgehou het.
Spokie sny spoor | December 4, 2014 at 7:01 am
Ek dink ook die “gemaskerde wind” is sprekend en ouloik. Maar vertel nou, waar kom woord ‘rondomtalie” vandaan? Hoe het jy besluit daarop. Ek het daardie storie gemis?
rondomtaliedraai | December 4, 2014 at 7:59 am
Nee jong … ek moes vinnig aan iets dink en hou van die woord en toe word dit sommer die naam Daar is geen spesiale betekenis aan nie … sug… mis ek nou uit op ‘n dramatiese openbaring
Louisa | December 4, 2014 at 2:40 am
Ek het al so baie byname gehad…weet nie eintlik waar om te begin nie!
My oom noem my luis, my ouers noem my heksie, my boet noem my bitch (maar in sporano, wat ‘n ander twist op dit sit), op koshuis was ek vir 5 jaar suzy-wang…tot vandag nog is daar mense wat my suzy noem! Op ‘n oorlewingskamp het ek gegaan onder die naam Apache2 vir een of ander rede, en op die oomblik gaan ek ondee die naam Mamma. Eintlik my gunsteling van die lot! 😉
rondomtaliedraai | December 4, 2014 at 4:41 am
Ag ja Mamma is tog heel spesiaal en Ouma die allerbeste!
Tannie Frannie | December 3, 2014 at 2:41 pm
Hmm ja, groot was my ontsteltenis toe ek op ‘n stadium agtergekom het dat kinders op skool my “professor Bokdrol” genoem het! En ek was ‘n klasmaat, nie ‘n onnie nie!
rondomtaliedraai | December 3, 2014 at 3:06 pm
hehehehe… skuus ek lag. Waar sou dit nou vandaan kom … Gelukkig maak die professor jou darem ‘n slim Bokdrol?
Net Ek | December 3, 2014 at 12:29 pm
My oupa het my altyd Tolman genoem. Ek het gedink dis erg oulik, maar noudat ek groot is weet ek nie so mooi nie! Klink sommer net weird! 😆
O, en hy het my meidjie genoem ook.
Dis maar die byname waarvan ek weet wat mense my noem!
rondomtaliedraai | December 3, 2014 at 12:33 pm
Hihihihih… o gonna ek het vergeet daar is dalk ‘n paar kinders wat my lelike goed genoem het.
Net Ek | December 3, 2014 at 12:38 pm
Ek verkies om maar eerder nie te weet wat mense my noem nie.
Mense kan soms mos erg vieslik wees.
rondomtaliedraai | December 3, 2014 at 2:28 pm
Dis waar en almal wil hulle vrek lag behalwe dioe arme slagoffer.
Ek het net van die gemaskerde wind gehou!